Veewagter vind gebrande lyk langs die pad | Netwerk24
Veewagter vind gebrande lyk langs die pad
Deur Cara-Lee Dorfling 01 Junie 2020 13:50
Uitenhage-weg wat langs die Chatty-gebied in Port Elizabeth verby strek. Foto: Google Maps
Die gebrande lyk van ’n man is die afgelope naweek deur ’n veewagter langs ’n pad in Port Elizabeth gevind.
Volgens die polisie was die slagoffer se hande en voete vasgebind.
Die veewagter het Sondagmiddag omstreeks 13:30 op die lyk, wat reeds begin ontbind het, langs Uitenhage-weg in die Chatty-omgewing afgekom.
Merke aan die slagoffers se nek wys dat hy moontlik gewurg is, het kol. Priscilla Naidu, polisiewoordvoerder, gesê.
Die polisie vermoed die slagoffer is elders vermoor voordat sy lyk minstens vier dae gelede langs die pad gelos is.
Naidu sê ’n lykskouing sal gedoen word om die presiese oorsaak van sy dood vas te stel.
Die publiek se hulp word gevra om die man te identifiseer. Konst. Ralton Tarentaal kan gebel word by 082 442 1633.
Meer oor: Port Elizabeth | Misdaad | Lyk